
Szentendre Város Önkormányzat Képviselő-testületének

2005. június 14-i üléséről készült jegyzőkönyvéből

3.
Sürgősségi indítvány az Önkormányzat gazdasági helyzetének stabilizációjára és a hosszú távú kötelezettségvállalások megalapozásáról

Előadó: Fülöp Zsolt tanácsnok és Magyar Judit KgVB elnök

Szentendre Város Önkormányzat Képviselő-testületének

216/2005. (VI.14.) Kt. sz. határozata:
Szentendre Város Önkormányzat Képviselő-testülete 

1. 
felkéri Szentendre Város Jegyzőjét, hogy az egyes feladatok és hatáskörök felülvizsgálatával tegyen javaslatot arra vonatkozóan, hogy a Polgármesteri Hivatal szervezetétől mely feladatok vihetők ki a civil szférába, illetve a gazdaság más területeire, illetve arra vonatkozóan, hogy a Hivatal racionális átszervezésével milyen megtakarítás érhető el.

Felelős:

Polgármester, Jegyző

Határidő:
2005. szeptemberi testületi ülés

2. 
felkéri a Polgármestert, hogy a Közoktatási és Közművelődési Iroda irányításával és az intézményvezetők bevonásával vizsgálja meg az oktatás területén megléphető mindazon intézkedéseket, amelyek az önkormányzati támogatás csökkentését eredményezik. 

Felelős: 
Polgármester, Jegyző

Határidő: 2005. szeptemberi testületi ülés

3. 
felkéri a Városfejlesztési Kht. vezetőjét, hogy az Alapító Okirat tevékenységi körére vonatkozó módosítását megelőzően – együttműködve a SZMMI és a TOURINFORM munkatársaival, valamint a Polgármesteri Hivatal Közoktatási és Közművelődési Iroda, a Közgazdasági Iroda és a Vagyongazdálkodási Iroda vezetőjével – tegyenek javaslatot a feladatok gazdaságos átcsoportosítására, anélkül, hogy a szakmai színvonalban visszaesést jelentene. 

Felelős: 

Városfejlesztési Kht. ügyvezetője

Határidő:
2005. szeptemberi testületi ülés

K. m. f.


Miakich Gábor s. k.
dr. Molnár Ildikó s. k.


polgármester
jegyző

Kapja:
1. Önkormányzati és Szervezési Iroda – irattár

2. Közoktatási és Közművelődési Iroda – tájékoztatásul

3. Közgazdasági Iroda – tájékoztatásul

4. Vagyongazdálkodási Iroda – tájékoztatásul

5. A Képviselő-testület tagjai

Közzétéve a GroupWise-on és a Weboldalon.
A kiadmány hiteléül:
Szentendre, 2005. június 15. 

Kiss Beatrix 

jegyzőkönyvvezető

